CELEX: 32005D0506
Language: mt
Date: 2005-07-14 00:00:00
Title: 2005/506/KE: Deċiżjoni tal-Kummissjoni ta’ l- 14 ta’ Lulju 2005 li temenda d-Deċiżjoni 1999/120/KE dwar l-inklużjoni ta’ stabbiliment wieħed fl-Albanija f’listi proviżorji ta’ stabbilimenti ta’ pajjiżi terzi li minnhom l-Istati Membri huma awtorizzati jimportaw l-imsaren (casings) ta’ l-annimali (notifikata taħt dokument numru C(2005) 2657) Test b’rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               239
            
         DEĊIŻJONI TAL-KUMMISSJONI
   ta’ l-14 ta’ Lulju 2005
   li temenda d-Deċiżjoni 1999/120/KE dwar l-inklużjoni ta’ stabbiliment wieħed fl-Albanija f’listi proviżorji ta’ stabbilimenti ta’ pajjiżi terzi li minnhom l-Istati Membri huma awtorizzati jimportaw l-imsaren (casings) ta’ l-annimali
   (notifikata taħt dokument numru C(2005) 2657)
   (Test b’rilevanza għaż-ŻEE)
   (2005/506/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 95/408/KE tat-22 ta' Ġunju 1995 dwar il-kundizzjonijiet għat-tfassil, għal perjodu interim, ta’ listi proviżorji ta' stabbilimenti ġewwa pajjiżi terzi li minnhom l-Istati Membri huwa awtorizzati li jimportaw ċerti prodotti li ġejjin minn annimali, prodotti tas-sajd jew molluski bivalvi ħajjin (1), u b’mod partikolari l-Artikolu 2(4) tagħha,
   Billi:
   
               (1)
            
            
               Id-Deċiżjoni tal-Kummissjoni 1999/120/EC tas-27 ta’ Jannar 1999 li toħloq listi proviżorji ta’ stabbilimenti ġewwa pajjiżi terzi li minnhom l-Istati Membri jawtorizzaw l-importazzjoni ta' l-imsaren ta' l-annimali (2) tistabbilixxi listi proviżorji ta' stabbilimenti ġewwa pajjiżi terzi li minnhom l-Istati Membri huma awtorizzati li jimportaw l-imsaren ta’ l-annimali.
            
         
               (2)
            
            
               L-Albanija pprovdiet l-isem ta’ stabbiliment wieħed li jipproduċi l-imsaren ta' l-annimali li għalih, l-awtoritajiet responsabbli jiċċertifikaw li l-istabbiliment jikkonforma mar-regoli Komunitarji.
            
         
               (3)
            
            
               Skond dan, l-istabbiliment għandu jiddaħħal fil-listi stabbiliti fid-Deċiżjoni 1999/120/KE.
            
         
               (4)
            
            
               Billi għadhom ma twettqux spezzjonijiet fuq il-post ta' l-istabbiliment inkwistjoni, l-importazzjoni minnu m'għandhiex tkun eliġibbli għal kontrolli fiżiċi mnaqqsa skond id-Direttiva tal-Kunsill 97/78/KE tat-18 ta' Diċembru 1997 li tistabbilixxi l-prinċipji li jirregolaw l-organizzazzjoni tal-kontrolli veterinarji fuq il-prodotti li jidħlu fil-Komunità minn pajjiżi terzi (3).
            
         
               (5)
            
            
               Id-Deċiżjoni 1999/120/KE għandha għalhekk tiġi emendata skond dan.
            
         
               (6)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 1999/120/KE huwa emendat skond l-Anness għal din id-Deċiżjoni.
   Artikolu 2
   Din id-Deċiżjoni għandha tapplika mit-22 ta’ Lulju 2005.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar l-14 ta’ Lulju 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 243, 11.10.1995, p. 17. Deċiżjoni kif emendata l-aħħar mid-Direttiva 2004/41/KE tal-Parlament Ewropew u tal-Kunsill (ĠU L 157, 30.4.2004, p. 33); Verżjoni kkoreġuta fil-ĠU L 195, 2.6.2004, p. 12.
   
      (2)  ĠU L 36, 10.2.1999, p. 21. Deċiżjoni kif emendata l-aħħar mill-Att ta’ l-Adeżjoni ta’ l-2003.
   
      (3)  ĠU L 24, 30.1.1998, p. 9. Direttiva kif emendata l-aħħar mir-Regolament (KE) Nru 882/2004 tal-Parlament Ewropew u tal-Kunsill (ĠU L 165, 30.4.2004, p. 1; Verżjoni kkoreġuta fil-ĠU L 191, 28.5.2004, p. 1.
   
      ANNESS
      It-test li ġej jinżied ma’ l-Anness:
      
         “País: Albania/Země: Albánie/Land: Albanien/Land: Albanien/Riik: Albaania/Χώρα: Αλβανία/Country: Albania/Pays: Albanie/Paese: Albania/Valsts: Albānija/Šalis: Albania/Ország: Albània/Pajjiż: L-Albanija/Land: Albanië/Państwo: Albania/País: Albânia/Krajina: Albánsko/Država: Albanija/Maa: Albania/Land: Albanien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
               
                     1.7.2005
                  
                  
                     Ital Casing
                  
                  
                     Korcë
                  
                  
                     Korcë
                  
                  
                     1 
                  
               
                     1.
                  
                  
                     Bl-esklużjoni ta’ l-imsaren, mid-duwodenu sar-rektum, ta’ l-annimali bovini ta’ kull età, jew prodotti dderivati minn dawn, kif previst fir-Regolament (KE) Nru 999/2001 tat-22 ta’ Mejju 2001. Din l-esklużjoni ma tapplikax għal prodotti ta’ dan it-tip idderivati minn annimali mwielda, mkabbra kontinwament u maqtula fl-Arġentina, l-Awstralja, il-Brażil, iċ-Ċilì, il-Kosta Rika, New Zealand, in-Nikaragwa, il-Panama, il-Paragwaj u l-Urugwaj.”